TV-realiteitster erken hy het kind gemolesteer | Maroela Media
Edgar Hansen. Foto: Facebook
Edgar Hansen, ster van die bekende realiteitstelevisiereeks Deadliest Catch, het aan owerhede erken hy het 'n 16-jarige meisie verlede jaar September gemolesteer.
Fox News berig hoewel Hansen skuld erken het op die seksuele aanklag, sal hy nie tyd agter tralies deurbring nie aangesien hy 'n pleitooreenkoms met die Snohomish-owerhede in Washington aangegaan het.
Hansen (47) is ingevolge die ooreenkoms 'n vonnis van 364 dae tronkstraf opgelê wat in geheel opgeskort is. Hy moet ook seksuele afwykingsevaluering ondergaan en 'n DNS-monster aan owerhede verskaf. The Times berig Hansen moet ook 'n hofboete en -fooie van $1 653 (ongeveer R22 000) betaal.
CBS News berig volgens hofdokumente het Hansen erken dat hy op 30 September 2017 aan 'n 16-jarige meisie se geslagsdele gevat en haar gedwing het om ook aan hom te vat. Die meisie het in Oktober die seksuele aanranding by haar berader aangemeld en het later dit ook aan die polisie bevestig.
Hansen het in 'n verklaring gesê: "Ek is baie jammer vir my gedrag en vir die skade wat ek aan [die meisie] aangerig het. Ek het reeds met terapie begin om te verseker dat niks soos hierdie aanranding ooit weer gebeur nie."
Hansen en sy ouer broer, Sig Hansen, is krapvissermanne op Discovery se gewilde televisiereeks Deadliest Catch. Die reeks handel oor die broers se beproewinge terwyl hulle in lewensgevaarlike omstandighede en ysige temperature op die Beringsee krappe vang.
Nee regtig ! Die vark !
Ek sal graag 'n verslag van Hansen se huis van oorsprong wil sien. Die antwoord vir die probleem le daar. Teveel mense word vandag ouers en bring kinders in die lewe wat nooit ouers moes gewees het nie. My simpatie le by die slagoffers en my empatie by die oortreder. Hy kan gehelp word.
Bofbal kolf is baie goeie terapie ….
Die kind wat glo gemolesteer is, is is sestien (16), nie ses-jaar oud nie.
Hoe "dwing" mens iemand van daai ouderdom om aan 'n buitestaander se privaatdele te vat? Moenie alle mans oor dieselfde kam skeer nie!
Mens weet nie wat die omstandighede was nie, maar dit is verkeerd wat hy gedoen het. Wat sal sy reaksie wees as hy 'n 16 jarige dogter het en' n man doen dieselfde met haar. Nee wat, hy moet sy belustigheid op 'n ander manier hanteer. Hy is darem mos mooi groot, of hoe?